OpenLLM-France/wikimedia huggingface dataset:
# Oswald

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Oswald zo un anv-badez saoznek a orin angl-ha-saoz. Savet eo gant daou elfenn : ōs « doue » ha weald « galloud ».
Deuet eo da vezañ un anv-tiegezh e Norzh Bro-Saoz, Bro-Skos, Su Alamagn, Luksembourg, Aostria ha Suis. Er Stadoù-Unanet eo eo al lec'h ma kaver ar muiañ anezho avat.

## Yezhoù all

* Osvaldo, e spagnoleg
* Osvaldus, e latin

## Tud
### Er Grennamzer

* Oswald Northumbria (war-dro 604–642), roue ha sant
* Oswald Sussex, roue Sussex
* Oswald East Anglia, roue East Anglia
* Oswald York (war-dro 925–992), eskob Worcester, arc'heskob York anvet da sant,
* Oswald Selsey, eskob Selsey

### XX$^{vet}$ kantved

* Oswald Spengler (1880-1936), istorour ha prederour alaman
* Oswald Molsley (1896-1980), politikour saoz

### Anv-tiegezh

* Lydia Oswald, spierez
* Pierre Jean Oswald (1931-2000), embanner gall
* Lee Harvey Oswald (1939-1963), drouklazher ersoliet John F. Kennedy

## Lennegezh

* Oswald the Reeve, e The Canterbury Tales, gant Geoffrey Chaucer
* Oswald, mevel gant Goneril, e King Lear, gant Shakespeare
* Oswald Bastable,
** e The Story of the Treasure Seekers gant Edith Nesbit,
** hag e The Warlord of the Air, ha romantoù all gant Michael Moorcock
* an eontr Oswald, er romant My Uncle Oswald, gant Roald Dahl
# Osório

Osório zo ur gumun eus Brazil, e reter Rio Grande do Sul.
# Ota Dokan

Ōta Dōkan (太田 道灌, Ōta Dōkan), 1432-1486, a oa ur samourai hag ur barzh japanat. Ganet e oa bet gant an anv Ōta Sukenaga (太田 資長) en un tiegezh daimyoed a ziskenne eus Minamoto no Yorimasa.
E 1457 e oa bet lakaet sevel Kastell Edo gantañ hag e 1458 en doa tapet an anv Dōkan, ma anavezed anezhañ dreist-holl. Dibabet e voe ar c'hastell da lec'h annez ar shogun Tokugawa Ieyasu e 1590 ha talvezet en deus da sez evit ar gouarnamant. Deuet eo ar c'hastell da vezañ lec'h palez an Impalaer a-hiziv. Bep 1añ a viz Here e vez lidet e zeiz-ha-bloaz e Tokyo a-benn enoriñ memor Ota Dokan, saver ar c'hastell.
E-touez ar monumantoù all bet lakaet da sevel gant Dokan emañ templ Hirakawa, ma lider ur festival d'ar 24-25 Ebrel. Savet eo bet an templ war diazezoù kastell Edo-jo ha gouestlet eo da Sugawara no Michizane, doue ar varzhoniezh hag ar gelennadurezh.
Setu marvnad Ōta Dōkan :
| Kakaru toki sa koso inochi no oshikarame kanete nakimi to omoishirazuba | Mard em bije gouezet e oan marv dija Em bije douget kañv da'm buhez kollet |
# Otago

Otago (distaget /əˈtɑːɡoʊ/ (selaou ) e saozneg; e māori: Ōtākou,) zo ur rannvro eus Zeland-Nevez e su Enez ar Su meret gant kuzul-rannvro Otago. En em astenn a ra war 32 000 km², da lâret eo ez eo eil rannvro vrasañ Zeland-Nevez. E miz Even 2023 e oa 254 600 den o chom enni.

## Anv

Dont a ra an anv saoznek Otago deus distagadur an anv māori Ōtākou e rannyezh Enez ar Su hag a zo anv ur gêriadenn e genoù havr Otago.

## Notennoù ha daveoù

* ↑ (en) "Subnational population estimates (RC, SA2), by age and sex, at 30 June 1996-2023 (2023 boundaries)", Statistics New Zealand / Tatauranga Aotearoa
* ↑ (en) Malcolm McKinnon, "Otago region - The Otago settlement", Te Ara - the Encyclopedia of New Zealand, 8 a viz Mae 2009
# Oswald Sussex

Oswald Sussex a voe Ealdorman Sussex asambles gant Osmund, Aelfwald hag Oslac.Test ur garta sinet gant Offa Mercia e voe e 772 dindan anv Osuualdus dux Suðsax . Uheloc'h edo e anv eget hini Osmund, Ælfwald, hag Oslac, ar pezh a zamveneg e oa uheloc'h e renk. Posupl eo e oant rouaned Sussex aet da ealdormen goude aloudabeg ar vro gant Offa.
Cissa · Æðelwealh · Eadwulf · Ecgwald · Berhthun · Andhun · Noðhelm · Watt · Bryni · ?Osric · Æðelstan · Æðelberht · Osmund · Oswald · Oslac · Ealdwulf · Ælfwald ·
# Otarienn

Otaried :
| Arctocephalus pusillus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Otariidae |
| D'ar vevoniezh e tenn ar pennad-mañ. ||
An otaried (pe otarienned) zo bronneged mor a ya d'ober ul lodenn eus ar c'herentiad Otariidae.

## Spesadoù

* otarienn Antarktika (Arctocephalus gazella)
* otarienn Guadalupe (Arctocephalus townsendi)
* otarienn Juan Fernandez (Arctocephalus philippii)
* otarienn Galapagos (Arctocephalus galapagoensis)
* otarienn ar C'hab (Arctocephalus pusillus)
* otarienn Zeland Nevez (Arctocephalus forsteri)
* otarienn Isantarktika (Arctocephalus tropicalis)
* otarienn Suamerika (Arctocephalus australis)
* otarienn an hanternoz (Callorhinus ursinus)
# Otarienn Antarktika

Otarienn Antarktika :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Otariidae |
| Genad : | Arctocephalus |
| Anv skiantel ||
| Arctocephalus gazella Peters, 1875 ||
| D'ar vevoniezh e tenn ar pennad-mañ. ||
Otarienn Antarktika (Arctocephalus gazella) a zo ur bronneg mor kigdebrer.
# Oswestry

Oswestry, pe Croesoswallt e kembraeg, zo ur gêrig eus kornôg Bro-Saoz, e Swydd Amwythig, pe Shropshire e saozneg, tost da harzoù reter Kembre.
E-pad meur a gantved e voe Croesoswallt e Kembre. Hag e-pad meur a zek vloaz e veze moullet ar sizhunieg Y Cymro eno.
# Prato (Italia)

Prato zo ur gumun eus Italia e rannvro Toskana. Kêr-benn proviñs Prato eo.
# Prats

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Prats zo un anv-lec'h katalanek hag okitanek, hag a dalv kement ha pradoù e brezhoneg, deuet da vout anv-tiegezh.

## Lec'hioù
### Katalonia

* Prats de Molló, en departamant gall Pyrénées-Orientales, hiziv Prats de Molló i la Presta
* Prats de Sornià, e Pyrénées-Orientales

### Okitania

* Prats de Carluç, en departamant Dordogne
* Prats-d'Orliac, kumun gwechall en departamant Dordogne, hiziv Prats de Perigòrd
* Sent Sieurin de Prats, kumun e Dordogne

## Tud

* Antoni Prats, anv meur a zen
* Carlos Prats (Talcahuano, 1915 - Buenos Aires, 1974), jeneral en arme Chile
* Joan Prats, anv meur a zen
* Pau Prats (Caldes de Montbui, ? - Banyoles, 1705), manac'h e Montserrat, ograour ha tresour
* Antoni Ribas Prats (Palma, 1883 - Deià, 1931), livour
* Baldomer Lostau i Prats (Barcelona, 1846 - 1896), politikour
* Jaume Fort i Prats (Reus, 1874), skrivagner ha diazezer ar gazetenn "El Heraldo de Reus" e 1916
* Joan Massià i Prats (Barcelona, 1890 - 1969), sonaozour
* Joan Prim i Prats (Reus, 1814 - Madrid, 1870), ofiser ha politikour prezidant gouarnamant Spagn
* Jorge Luis Prats (1956-), soner kuban
* Josep Agulló i Prats (Terrassa, 1846 - Barcelona, 1926), sonaozour
* Josep Barbey i Prats (Barcelona, 1894 - 1945), politikour
* Josep Rovira i Prats (Santa Perpètua de Mogoda, 1906 - Mauthausen, 1941)
* Josep Sastre i Prats, prezidant ar Generalitat de Catalunya.
* Maria Dolors Calvet i Prats (Vilafranca del Penedès, 1907 - Madrid, 1988), pianoourez spagnol
* Marià Foix i Prats (Barcelona, 1860 - 1914), tresourez.
* Santiago Rusiñol i Prats (Barcelona, 1861 - Aranjuez, 1931), livour ha skrivagner katalan.
# Prato Sesia

Prato Sesia zo ur gumun eus Italia, e proviñs Novara, e Piemonte.
# Pravda

Pravda (rusianeg: Правда, "Gwirionez") a oa ur gazetenn rusian. Kazetenn ofisiel Strollad Komunour an Unaniezh Soviedel e oa. Unan eus kazetennoù pennañ ar bed e oa, gant 11 milion a skouerennoù embannet. D'ar 5 a viz Mae 1912 e krogas an embann en Impalaeriezh Rusia, met kroget e oa an embann dija en estrenvro e miz Genver 1911. Goude Reveulzi Here e oa deuet da vezañ kazetenn penn an Unvaniezh Soviedel. Ar gazetenn e oa hini Poellgor Kreiz Strollad Komunour an Unaniezh Soviedel eus 1912 betek 1991.

## Pennskriverien

* Lev Kamenev
* Joseph Stalin
* Nikolai Ivanovich Bukharin, (1918–1929)
* Mikhail S. Olminsky
* Maximilian Alexandrovich Savelyev, (1928–1930)
* Lev Z. Mehlis, (1930–1937)
* Ivan E. Nikitin, (1937–1938)
* Pyotr Nikolayevich Pospelov, (1940–1949)
* Mikhail Andreyevich Suslov, (1949–1950)
* Leonid Fedorovich Ilichev, (1951–1952)
* Dmitry Trofymovych Shepilov, (1952–1956)
* Pavel Satyukov, (1956–1964)
* Aleksei Matveevich Rumyantsev, (1964–1965)
* Mikhail Vasilyevich Zimyanin, (1965–1976)
* Victor G. Afanasiev, (1976–1989)
* Ivan T. Frolov, (1989–1991)
# Pravisdomini

Pravisdomini zo ur gumun eus Italia, e Proviñs Pordenone, e rannvro Friuli-Venezia Giulia.
# Pratola Serra

Pratola Serra zo ur gumun en Italia, e proviñs Avellino e Campania.
# Pratovecchio Stia

Pratovecchio Stia zo ur gumun italian e proviñs Arezzo e Toskana.
# Prato Carnico

Prato Carnico zo ur gumun eus Italia, e rannvro Friuli-Venezia Giulia, e proviñs Udine. 853 a dud zo enni o chom.
# Pratola Peligna

Pratola Peligna zo ur gumun eus Italia, e proviñs L'Aquila, en Abruzzo.
# Potsdamer Platz

Potsdamer Platz a zo ur blasenn hag ur groashent e kreiz-kêr Berlin, en Alamagn. Anvet eo diwar anv Potsdam, ur gêr tost ouzh Berlin. Lod brasañ savadurioù ar blasenn a zo bet savet goude 1990. Unan eus lec'hioù aroueziusañ Berlin eo, ha stank eo an douristed a zeu d'he gwelout.
Er bloavezhioù 1920 ha 1930 e oa unan eus lec'hioù buhezekañ Europa. Lod brasañ savadurioù ar blasenn a voe distrujet abalamour da vombezadegoù an Eil Brezel-bed. Pa voe rannet Berlin goude ar brezel, e voe troc'het ar blasenn e div lodenn, ha goude 1963 e veze treuzet gant Moger Berlin, neuze e voe dilezet.
Goude diskar Moger Berlin e 1989 e voe aozet ur sonadeg er blasenn gant Roger Waters : The Wall a voe sonet gantañ d'an 21 a viz Gouere 1990, da lidañ unvanidigezh Alamagn.
Goude 1990 e voe sachet evezh ar bolitikourien gant ar blasenn, rak tost ouzh kreiz-kêr emañ. Dilennidi ar c'huzul-kêr a zivizas rannañ ar blasenn e peder lodenn, pep hini anezho a voe fiziet en ur postour prevez, da bep hini anezho da aozañ e raktres. Da vare al labourioù-se e voe chanter brasañ Europa.
Gant Renzo Piano e voe savet steuñv savadur Daimler-Benz, deuet da vezañ DaimlerChrysler hiziv an deiz. Meur a savour brudet a savas steuñvioù. Potsdamer Platz No. 1 par Gant Hans Kollhoff e voe treset steuñv Potsdamer Platz No. 1, ur savadur ma kaver ennañ burevioù breutaerien. (a-zehou war ar skeudenn, ar savadur brik e-kreiz). Gant Helmut Jahn e voe savet steuñv Sony Center, hag a vez gwelet peurliesañ evel unan eus savadurioù aroueziusañ ar savouriezh a-vremañ e Berlin. Daoust ma ne savas ket a-du an holl gant ar raktres pa voe kinniget, ez eo deuet d avezañ ul lec'h ma teu stank an dud : 70 000 gweladenner an devezh a vez, hag a-hed an amzer e vez tud war al lec'h. Ouzhpenn desachañ touristed ez eo ul lec'h mat teu ar Verliniz d'ober o frenadennoù, hag an dud entanet gant ar sinema a zeu ivez : tri c 'hemplezh sinema, un akademiezh hag ur mirdi diwar-benn ar sinema ha 40 sal-sinema a gaver ivez.
Lodennoù zo eus Der Himmel über Berlin, ur film savet gant Wim Wenders e 1987, a zo bet filmet e Potsdamer Platz, a-raok ma vefe diskaret ar Voger.

## Liammoù diavaez

a vo kavet e Wikimedia Commons.
* Pourmenadennoù e Berlin : Potsdamer Platz
* savadurioù Potsdamer Platz
* Luc'hskeudennoù a c'hemmoù a voe e Potsdamer Platz etre 1989 ha 1990
* Kulturforum am Potsdamer Platz
# Pottoka

Ar pottoka pe pottok a zo ur marc'h bihan a-orin eus Bro-Vask. Implijet eo bet e-pad kantvedoù gant an Euskariz evit al labour-douar hag evit labourat e-barzh ar mengleuzioù.
Pottok a dalv « marc'h bihan » en euskareg, « Pottokak » eo al liester.

## Liammoù diavaez

a vo kavet e Wikimedia Commons.
# Poto Calabar

Poto Calabar :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Lorisidae |
| Genad : | Arctocebus |
| Anv skiantel ||
| Arctocebus calabarensis Smith, 1860 ||
| D'ar vevoniezh e tenn ar pennad-mañ. ||
Poto Calabar (Arctocebus calabarensis) zo ur bronneg eus ar c'herentiad Lorisidae hag a vev e kornôg Afrika.

## Doareoù pennañ

War-dro 25 cm eo hirder e gorf, gant ul lost munut 1 cm. Etre 250 ha 500 g eo e bouez. Melen-orañjez eo liv e gein hag arwenn hini e gof.
Bevañ a ra poto Calabar en e-unan ha diouzh an noz. En em vagañ a ra diwar loened bihan evel ar biskoul ha diwar frouezh.
# Poto aour

Poto aour :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Primates |
| Kerentiad : | Lorisidae |
| Genad : | Arctocebus |
| Anv skiantel ||
| Arctocebus aureus Winton, 1902 ||
| D'ar vevoniezh e tenn ar pennad-mañ. ||
Ar poto aour (Arctocebus aureus) a zo ur bronneg eus ar c'herentiad Lorisidae hag a vev e kornôg Afrika ar C'heheder.
# Potosí

Potosí zo ur gêr e su Bolivia, e proviñs Tomás Frías, 4 090 metr a-us live ar mor. Annezet e oa e 2012 gant 240 966 a dud.
Emañ Potosí e-harz ur menez anvet Cerro de Potosí pe Cerro Rico, ur menez a lavared gwechall e oa ennañ ar vengleuz arc'hant vrasañ er bed. Ar Cerro Rico (« kern pinvidik ») e oa mammenn bennañ an arc’hant kaset eus Suamerika da Spagn, da vare Impalaeriezh trevadennel Spagn ; alese e teuas brud Potosí.
Savet e voe kêr e 1545, gant ar c’honkistador Juan de Villarroel, hag anvet e voe "Villa Imperial de Carlos V", en enor d’an impalaer Karl V. A-benn 1672 e oa 200 000 den o chom e kêr, deuet da vezañ unan eus ar re vrasañ ha pinvidikañ e Suamerika.
Tamm-ha-tamm avat ez eas ar vengleuz arc’hant d'an traoñ ha brud Potosí war an diskar : a-benn 1825 ne oa ket ouzhpenn 10 000 den o chom enni. Derc’hel a reer da eztennañ arc’hant eus ar vengleuz hiziv, met diwar an touristerezh e vev Potosí dreist-holl bremañ. E 1987 e voe lakaet war roll lec’hiennoù Glad ar Bed.
a vo kavet e Wikimedia Commons.
# Poualed

Ar Poualed, pe a-wechoù ar Vro Boualed (La Clos-Poulet e galleg) a zo ur vroig hengounel a-hed aod norzh Bro-Sant-Maloù. Dre vras e vez lakaet e-barzh parrezioù Sant-Maloù, Sant-Servan, Parame, Sant-Kouloum, Kankaven, Sant-Pêr-Poualed, Sant-Suliav, Kerlean ha Sant-Yowan-an-Havreg. Lodennoù eus parrezioù Kastell-Noez, Sant-Meleg ha Gouenaer a vez lakaet e-barzh ar vro-mañ hervez an dud.

## Etimologiezh

Graet e vez Le Clos-Poulet e galleg eus ar Poualed. An anv-mañ a zeu eus Pou Alet (Paou Aled e brezhoneg) o vezañ ma oa bet Aled kêrbenn pobl ar Guriosolited.
# Potop

Ar potop szwedzki ("liñvadeg svedat") eo an anv a vez graet e poloneg (Švedų tvanas e lituaneg) eus ar brezelioù a rivinas Republik an Div Vroad, kenunaniezh Pologn ha Lituania er XVII$^{vet}$ kantved. Stag eo an anv-se ouzh aloubidigezh Pologn-Lituania gant Svediz eus 1655 betek 1666. En ur ster ledanoc'h e krogas ar potop szwedzki gant emsavadeg Khmelnitski en Ukraina e 1648, ha ne echuas nemet e dibenn 1667.
A-raok ar potop eo Republik an Div Vroad a oa ar Stad vrasañ en Europa en ur bloc'had, rak an Impalaeriezh Santel Roman German ne oa brasoc'h nemet a-strew. Dre hec'h arme kreñv-bras e oa Pologn-ha-Lituania ur Stad pouezus er rannved. Un drederenn eus he foblañs a gollas avat a-hed an heuliad brezelioù a voe d'ar mare-se, koulz hag un darn vras eus he ziriad, ar pezh a ziskaras he stadud a c'halloud rannvedel.
# Potomac

Ar Potomac a zo ur stêr e reter SUA, 665 km hed dezhi, hag a dremen dre Washington DC a-raok mont da aberiñ e Chesapeake Bay.
# Potsdam

Potsdam :
| Lec'hiadur ||
| Daveennoù : 52°24′00″N, 13°04′00″E | Gwerzhid-eur : UTC+1/ Hañv UTC+2 |
| Ardamez ||
| Ardamez Potsdam | |
| Titouroù ||
| Gorread | 187.37 km² |
| Poblañs | 151 725 (12/2008) |
| Stankted | 810 annezad/km² |
| Uhelder | 35m |
| Kod post | 14401-14482 |
| Evit pellgomz | (0)331 |
| Politikerezh ||
| NUTS | DE3 |
| Bro | Alamagn |
| Land | Brandenburg |
| Karterioù | 16 Ortsteile (karter) |
| Bourc'hvestr | Jann Jakobs abaoe 2002 |
| Strollad politikel | SPD / Die Linke (amzeriad 2002/2010) |
| Lec'hienn | www.potsdam.de |
Potsdam a zo ur gêr e reter Alamagn ha kêr-benn land Brandenburg eo. Emañ er mervent da Verlin, war vord ar stêr Havel. E 2008 e oa war-dro 150 000 den o chom e Potsdam. E Potsdam e veze roueed Prusia o chom betek 1918. Meur a savadur zo eus an amzer-se, evel Kastell Sanssouci.

## Istor

Soñjal a reer e voe savet Potsdam en X$^{vet}$ kantved. Anv a voe graet eus ar gêr evit ar wech kentañ e 993. Bihan e chomas betek ma voe dibabet evel annez gant Friedrich Wilhelm Iañ e 1660. Dibabet e voe ivez evel kêr-annez gant familh roue Prusia. Lod brasañ savadurioù brudet Potsdam a voe savet da vare ren Friedrich der Große . Palez Sanssouci eo ar savadur brudetañ a gaver e Potsdam. E-keit ha ma oa Berlin kêrbenn ofisiel Prusia, ha goude-se hini ar Reich, e chomas al Lez e Potsdam. E 1918 e voe lemet an titl an eil penngêr digant Potsdam, pa roas an impalaer Wilhelm II e zilez.
E Potsdam e voe aozet an abadenn progapaganda nazi kentañ d'an 21 a viz Meurzh 1933 gant Joseph Goebbels. Anavezet eo dindan an anv Devezh Potsdam.
E miz Ebrel 1945 e voe bombezet kalz Potsdam gant ar Vreizhveuriz, neuze e voe distrujet lod brasañ kreiz-kêr istorel hag ivez an dielloù broadel.
Gant gouarnamant Republik Demokratel Alamagn e voe dibabet diskar lod brasañ ar savadurioù a denne da soudardegezh Prusia, neuze e voe diskaret ur bern savadurioù istorel. Da vare moger Berlin e oa peg Potsdam ouzh harz kornôg Berlin. Goude ur pennad e voent dispartiet da vat. Ur wech adunvanet Alamagn e voe lakaet Potsdam da gêrbenn land Brandenburg.

## Monumantoù ha lec'hioù dibar

* Palez Sanssouci (savet gant Knobelsdorff evit Friedrich II)
* Kastell Cecilienhof ma voe aozet Kuzuliadeg Potsdam e 1945
* Karter istorel savet diwar ar stil nederlandat
* Studioioù sinema Babelsberg (UFA) e Potsdam-Babelsberg
* Tour-arvestiñ Einstein, savet e 1920
* Alexander-Newski-Gedächtniskirche (iliz Sant Aleksandr-Nevsky)
* Iliz Sant Nikolaz (Nikolaikirche), savet gant Schinkel
* Brandenburger Straße
* Palez Sanssouci
* Porzh Nauen
* Kenkiz Gericke

## Gevellerezh

* Sioux Falls, SUA, 1990
* Opole, Polonia, 1973
* Perugia, Italia, 1990
* Bobigny, Frañs, 1974
* Jyväskylä, Finland, 1985
* Bonn, Nordrhein-Westfalen, 1988
* Luzern, Suis, 2002

## Tud vrudet bet ganet e Potsdam

* Charles Gustave Jacob Jacobi
* Wilhelm von Humboldt
* Mikhaïl Grabovski, c'hoarier hockey
* Stefanie Stappenbeck (1974-), aktorez
* Hilla Wobeser, luc'hskeudennerez
a vo kavet e Wikimedia Commons.
# Potwareg

Ur yezh indez-aryek eo ar potwareg (potwari, anvet ivez pothohari ha mirpuri), komzet eus Rawalpindi e Pakistan betek Mirpur war ar vevenn kachmirek.
Ur yezh kar d'ar pandjabeg ha d'ar romeg, yezh an jispsianed.
# Recife

Recife eo kêr-benn stad Pernambuco, war aod ar Meurvor Atlantel, e biz Brazil. Diazezet e voe e 1537, ha gant se eo ar goshañ eus kêrioù-penn stadoù Brazil.
1,55 milion a dud zo o chom enni (2012) (3,7 milion ma konter ar veurgêr), hag ar pempet kêr eo er vro evit a sell ar boblañs.

## Gevellerezh

Ar c'hêrioù gevellet gant Recife:
* Porto (Portugal)
* Guangzhou (Sina)
* Naoned (Breizh)

## Liammoù diavaez

* (pt) Lec'hienn ofisiel kêr
# Recoaro Terme

Recoaro Terme a zo ur gumun ag Italia e proviñs Vicenza.

## Liamm diavaez

* Lec'hienn ar gumun .
# Reconquête!

Reconquête zo ur strollad politikel gal eus an tu dehoù pellañ savet e miz Kerzu 2021 gant Éric Zemmour, da heul diazez Mignoned Éric Zemmour, krouet e miz Ebrel 2021.

## Daveoù

* ↑ Parti Reconquête !. France Info.
# Recetto

Recetto zo ur gumun eus Italia, e proviñs Novara e Piemonte.
# Recco

Recco zo ur gumun eus Italia, e meurgêr Genova, e rannvro Liguria.
# Recep Tayyip Erdoğan

Recep Tayyip Erdoğan zo ur politiker turk bet ganet d’ar 26 a viz C'hwevrer 1954 en Istanbul. Deuet e oa da vezañ kentañ ministr Turkia d’ar 14 a viz Meurzh 2003. Emañ e penn an Adalet ve Kalkınma Partisi (AKP, Strollad ar Reizhded hag an Diorren). Dilennet e voe da brezidant ar Republik d'an 10 a viz Eost 2014 en dro gentañ hag addilennet e 2018.

## Dilennadeg 2018

D'ar 24 a viz Even 2018 e oa bet embannet gant Erdogan e oa aet ar maout gantañ e dilennadeg prezidant Turkia. Embannet e oa bet kement-se gantañ a-raok ma vefe disklêriet an disoc'hoù gant bodad an dilennadegoù. Ha pa vefe bet kadarnaet e drec'h gant ar bodad, ar strolladoù enebet outañ a ziskleir e oa bet truchadennoù, dreist-holl e reter Turkia ma vev Kurded.
Gant al lezennoù en doa lakaet votiñ dre referendom e vo lamet ar post a gentañ-ministr ha kreñvaet kalz e c'halloudoù evel prezidant Turkia.

## Otomanerezh

Sot eo Erdoğan gant an Impalaeriezh otoman. Klask a ra lakaat hengounioù ar mare-se da vevañ en-dro. Pa voe degemeret Mahmoud Abbas, prezidant Palestina, e palez prezidanted Turkia, e oa bet lidet an emgav gant Turked gwisket evel re an Impalaeriezh otoman eus ar XVI$^{vet}$ kantved.

## Notennoù ha daveennoù

* ↑ Ouest-France, 24/06/2018
a vo kavet e Wikimedia Commons.
# Rechnitz

Rechnitz (hungareg : Rohonc, Rohoncz, tchekeg : Rohunac, Sloveneg Prekmurje : Rohunc, romani: Rochonca) a zo ur gumun e Burgenland e distrig Oberwart en Aostria.

## Douaroniezh

E Su Burgenland emañ Rechnitz, tost ouzh harzoù Hungaria, e-kichen Bozsok and Szombathely. Menezioù uhelañ Burgenland (alamaneg: Geschriebenstein, hungareg: Írott-kő) a gaver war dachenn ar gumun.
43,8 km² zo dindan ar gumun ha niver an annezidi a sav da 2 997 (1 Genver 2023)

## Istor

Berek 1920/1921 e oa Rechnitz ur gumun eus Hungaria, evel ma oa stad Burgenland en he fezh. Abaoe 1898 e veze implijet an anv hungarek Rohonc, diwar urzh gouarnamant Budapest. E 1919, da-heul ar Brezel-bed kentañ ha dre feur-emglev Saint-Germain ha hini Trianon, e voe roet Burgenland da Aostria. Diwar 1921 e voe neuze ur gêr eus stad Burgenland.
E-pad an noz etre ar 24 hag ar 25 a viz Meurzh 1945 e voe lazhet e-tro 200 yuzev a orin eus Hungaria e-kichen Rechnitz. N'eo ket bet adkavet o c'horfoù c'hoazh Ar skrivagnerez aostrian Elfriede Jelinek he deus savet ur pezh-c'hoari (Rechnitz – der Würgengel). diwar-benn al lazhadeg. Un darvoud heñvel a c'hoarvezas e Deutsch Schützen.

## Politikerezh

Engelbert Kenyeri (Sozialdemokratische Partei Österreichs |SPÖ) eo a zo maer Rechnitz. 23 dileuriad a zo er c'huzul-kêr :
* 14 eus SPÖ
* 9 eus ÖVP (sifroù dilennadeg 2007).

### Gevellerezh

* Alamagn : Alzey, Rheinland-Pfalz (abaoe 1981)
* Hungaria : Lábatlan (abaoe 2003)

## Tud vrudet

* Karl Josef Batthyány
* Christian Kolonovits, soner
* Gustav Pick, sonaozer

## Daveoù

* ↑ Bozsok :Welcome to Hungary!, Compalmanach http://www.1hungary.com/info/bozsok/
* ↑ Historians Dispute Journalist's Claims: Mass Murder as Party Entertainment? - International - SPIEGEL ONLINE
* ↑ Le Monde, 29 a viz Mae 2010, pajenn 23

## Liamm diavaez

* Lec'hienn ofisiel kêr Rechnitz
a vo kavet e Wikimedia Commons.